-----------------------------------------------------------------------
  4 การประกอบธุรกิจของแต่ละสายผลิตภัณฑ์

  -----------------------------------------------------------------------

4.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์มอเตอร์คอมเพรสเซอร์ระบบปิดสนิท (Hermetic
Compressor) ซึ่งทำหน้าที่อัดและดูดน้ำยาทำความเย็นในระบบทำความเย็นของ ตู้เย็น ตู้แช่
ตู้ทำน้ำเย็น ตู้เย็นเชิงพาณิชย์และเครื่องปรับอากาศ โดยเป็นมอเตอร์คอมเพรสเซอร์แบบลูกสูบ
(Reciprocating Compressor)
สามารถใช้กับสารทำความเย็นได้หลายชนิดรวมทั้งสารทำความเย็นที่ไม่ทำลายสิ่งแวดล้อม (Ozone
Friendly Substance) เช่น R134a R404A R407C R600a R290 มีขนาดตั้งแต่ 1/20
แรงม้า ถึง 10 แรงม้า

ผลิตภัณฑ์อื่นที่บริษัททำการผลิตและจำหน่ายคือ Condensing Unit
ซึ่งเป็นส่วนประกอบสำหรับเครื่องทำความเย็น
อีกทั้งทำการผลิตชิ้นส่วนมอเตอร์ไฟฟ้าและชิ้นส่วนต่างๆ ของมอเตอร์คอมเพรสเซอร์

สิทธิและประโยชน์จากคณะกรรมการส่งเสริมการลงทุนในกิจการผลิตมอเตอร์คอมเพรสเซอร์ มีดังนี้

– ฉบับที่ 1 ขนาดของกิจการมีกำลังผลิตมอเตอร์คอมเพรสเซอร์สำหรับตู้เย็นและชิ้นส่วนปีละประมาณ
800,000 เครื่อง สิทธิและประโยชน์ได้สิ้นสุดแล้ว เมื่อวันที่ 12 มกราคม 2538

– ฉบับที่ 2 ขนาดของกิจการมีกำลังผลิตมอเตอร์คอมเพรสเซอร์สำหรับตู้เย็นและชิ้นส่วนปีละประมาณ
1,000,000 เครื่อง สิทธิและประโยชน์ได้สิ้นสุดแล้ว เมื่อวันที่ 3 มกราคม 2543

– ฉบับที่ 3
ขนาดของกิจการมีกำลังผลิตมอเตอร์คอมเพรสเซอร์สำหรับเครื่องปรับอากาศและเครื่องทำความเย็นปีละประมาณ
400,000 เครื่อง สิทธิและประโยชน์ได้สิ้นสุดแล้ว เมื่อวันที่ 3 มกราคม 2552

– ฉบับที่ 4
ขนาดของกิจการมีกำลังผลิตมอเตอร์คอมเพรสเซอร์สำหรับเครื่องปรับอากาศและเครื่องทำความเย็นปีละประมาณ
584,000 เครื่อง โดยได้รับการอนุมัติให้การส่งเสริมเมื่อวันที่ 10 มีนาคม 2552
และเริ่มมีรายได้เมื่อวันที่ 1 กุมภาพันธ์ 2553 โครงการนี้ได้รับสิทธิและประโยชน์ที่สำคัญดังนี้

  –
  ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติตลอดระยะเวลาที่ได้รับการส่งเสริม

  – ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100 ของเงินลงทุนไม่
  รวมค่าที่ดินและเงินทุนหมุนเวียน นับแต่วันที่เริ่มมีรายได้มีกำหนดเวลาห้าปี

  –
  ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล

– ฉบับที่ 5
ขนาดของกิจการมีกำลังผลิตมอเตอร์คอมเพรสเซอร์สำหรับเครื่องปรับอากาศและเครื่องทำความเย็นเชิงพาณิชย์ปีละประมาณ
1,200,000 เครื่อง โดยได้รับการอนุมัติให้การส่งเสริมเมื่อวันที่ 1 มีนาคม 2554
ขณะนี้ยังไม่มีรายได้จากการขายผลิตภัณฑ์ โครงการนี้ได้รับสิทธิและประโยชน์ที่สำคัญดังนี้

-   ได้รับการยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติตลอดระยะเวลาที่ได้รับการส่งเสริม

  – ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100
  ของเงินลงทุนไม่รวมค่าที่ดินและเงินทุนหมุนเวียน นับแต่วันที่เริ่มมีรายได้มีกำหนดเวลาห้าปี

  –
  ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล

4.2 การตลาดและภาวะการแข่งขัน

ผลิตภัณฑ์มอเตอร์คอมเพรสเซอร์เป็นอุปกรณ์หลักที่สำคัญในระบบเครื่องทำความเย็นและเครื่องปรับอากาศที่ใช้และจำหน่ายอยู่ทั่วโลกมีหลายแบบได้แก่

-   Reciprocating Compressor  Rotary Compressor  Scroll Compressor

-   Screw Compressor  Centrifugal Compressor

ผลิตภัณฑ์มอเตอร์คอมเพรสเซอร์มี 3 แบบที่ได้รับความนิยมใช้ในภาคครัวเรือน
โดยแบ่งออกตามขนาดความสามารถในการทำความเย็น (กำลังแรงม้า)
คุณลักษณะของผลิตภัณฑ์และการนำมาใช้งานเป็นอุปกรณ์ควบติดกับผลิตภัณฑ์หรืออุปกรณ์ทำความเย็นประเภทต่าง
ๆ ได้ดังนี้

+----------+---------------------+----------------------+--------------+
| ประเภท / | Reciprocating       | Rotary               | Scroll       |
| รายการ   |                     |                      |              |
|          | แบบลูกสูบ             | แบบโรตารี่             | แบบสกอลล์     |
+----------+---------------------+----------------------+--------------+
| ขนาด     | 1/20–25 แรงม้า       | 1–7 แรงม้า            | 1.5 – 30     |
|          |                     |                      | แรงม้า        |
+----------+---------------------+----------------------+--------------+
| การน     | ตู้เย็นภายในบ้าน ตู้แช่    | เครื่องปรับอากาศ        | เครื่อ         |
| ำมาใช้งาน | ตู้เย็นเชิงพาณิชย์        | ขนาดเล็ก (Room Air    | งปรับอากาศและ |
|          | ตู้ทำน้ำแข็ง ตู้ทำน้ำเย็น   | Conditioner)         |              |
|          | เครื่องปรับอากาศและ    | ระบบปรับอากาศ         | ฮีทปั๊ม (Heat   |
|          | ฮีทปั๊ม                | (Package Air         | Pump)        |
|          |                     | Conditioner)และ ฮีทปั๊ม |              |
|          | (Heat Pump)         | (Heat Pump)          |              |
+----------+---------------------+----------------------+--------------+
| คุณ       | ประสิทธิภ             | ป                    | ป            |
| ลักษณะเด่น | าพของการทำความเย็นดีแ | ระหยัดพลังงานราคาไม่แพง | ระหยัดพลังงานดี |
|          | ละมีคุณภาพที่คงที่ทนทานต่อ | และมีการพัฒนาเป็นแบบ    |              |
|          | การใช้งานในสภาพอากาศ | Twin Rotary          | และ          |
|          | ร้อนต่อเนื่องเป็นเวลานาน | ท                    | มีประสิทธิภาพสูง |
|          |                     | ี่มีประสิทธิภาพใกล้เคียงแบบ |              |
|          |                     | Scroll               |              |
+----------+---------------------+----------------------+--------------+
| คุณ       | มีเสียงรบกวน          | ป                    | ราคาส        |
| ลักษณะด้อย | ราคาสูงกว่า           | ระสิทธิภาพการทำความเย็น | ูงกว่าแบบโรตารี่ |
|          |                     | ปานกลางและคุณภาพไม่คงที่ |              |
|          | แบบโรตารี่            |                      | และแบบลูกสูบ   |
+----------+---------------------+----------------------+--------------+
| ความ     | 160                 | 114 ล้านเครื่อง         | 13.60        |
| ต้องการใน | ล้านเครื่อ             |                      | ล้านเครื่อง     |
|          | งสำหรับตู้เย็นในครัวเรือน |                      |              |
| ตลาด ปี   | และตู้แช่แข็ง           |                      |              |
| 2555*    |                     |                      |              |
+----------+---------------------+----------------------+--------------+

* แหล่งที่มา : วารสาร JARN (JAPAN AIR CONDITIONING, HEATING & REFRIGERATION
NEWS) และประมาณการของบริษัท

ผลิตภัณฑ์มอเตอร์คอมเพรสเซอร์ในแบบต่าง ๆ ดังกล่าวนี้มีแบบลูกสูบ (Reciprocating)
ที่ใช้เป็นจำนวนมากกับสินค้าตู้เย็นภายในบ้าน ตู้แช่ ตู้เย็นเชิงพาณิชย์ ตู้ทำน้ำแข็ง ตู้ทำน้ำเย็น
และแบบโรตารี่ (Rotary)
ที่ใช้กับเครื่องปรับอากาศซึ่งเป็นที่นิยมใช้กันอย่างแพร่หลายสำหรับผู้บริโภคในครัวเรือน

- อุตสาหกรรมมอเตอร์คอมเพรสเซอร์แบบลูกสูบ

มอเตอร์คอมเพรสเซอร์แบบลูกสูบ (Reciprocating Compressors)
เป็นมอเตอร์คอมเพรสเซอร์ที่ผลิตขึ้นเป็นอันดับแรกและใช้กันอย่างแพร่หลายมานานกว่ามอเตอร์คอมเพรสเซอร์แบบอื่น
ๆ เนื่องจากมีสายผลิตภัณฑ์ที่หลากหลายครอบคลุมการใช้งานได้ทุกขนาด
มีหลายขนาดกำลังแรงม้าให้เลือกใช้อย่างเหมาะสม ทำให้มอเตอร์คอมเพรสเซอร์แบบลูกสูบ
(Reciprocating Compressors)
เป็นผลิตภัณฑ์ที่นำมาใช้สำหรับเครื่องทำความเย็นและเครื่องปรับอากาศ
และมีการพัฒนาตัวผลิตภัณฑ์ให้ดีขึ้นอย่างต่อเนื่องทั้งในด้านประสิทธิภาพการใช้งาน
การประหยัดพลังงานและการใช้สารทำความเย็นที่เป็นมิตรกับสิ่งแวดล้อม

ในตลาดเครื่องปรับอากาศโดยรวมของโลกยังคงมีการใช้มอเตอร์คอมเพรสเซอร์แบบลูกสูบอย่างต่อเนื่องแต่เป็นสัดส่วนที่ลดลงและมีปริมาณที่น้อยกว่าแบบโรตารี่ก็เนื่องมาจากคุณลักษณะของมอเตอร์คอมเพรสเซอร์แบบลูกสูบมีชิ้นส่วนประกอบต่างๆ
มาก จึงทำให้มีต้นทุนและค่าใช้จ่ายในการผลิตที่สูง
ซึ่งส่วนใหญ่ของจำนวนที่ใช้อยู่ขณะนี้ผลิตจากผู้ผลิตรายใหญ่ เช่น Tecumseh, Copeland
(Emerson), Bristol และกุลธรเคอร์บี้ (Kulthorn Kirby)

เนื่องจากมอเตอร์คอมเพรสเซอร์แบบลูกสูบมีประสิทธิภาพการทำความเย็นที่ดีและมีคุณภาพที่คงที่รวมทั้งเหมาะกับการใช้งานในท้องถิ่นที่มีอุณหภูมิสูงและร้อนต่อเนื่องเป็นเวลานานจึงได้รับการยอมรับในตลาดภูมิภาคตะวันออกที่ต้องใช้มอเตอร์คอมเพรสเซอร์ที่ทนทานต่อสภาพอากาศได้
นอกจากนี้ยังสามารถใช้ใน Heat pump ซึ่งใช้กันแพร่หลายมากขึ้นในตลาดอเมริกา ยุโรป และญี่ปุ่น
อีกด้วย

มอเตอร์คอมเพรสเซอร์แบบลูกสูบถูกจัดแบ่งตามคุณลักษณะของผลิตภัณฑ์ ได้แก่ ระบบปิด
(Hermetic) ระบบกึ่งเปิดกึ่งปิด (Semi-hermetic) และระบบเปิด (Open type)

มอเตอร์คอมเพรสเซอร์แบบลูกสูบระบบปิด
ครอบครองส่วนแบ่งตลาดเกือบทั้งหมดของมอเตอร์คอมเพรสเซอร์แบบลูกสูบและส่วนใหญ่เป็นขนาดที่ต่ำกว่า
0.5 kW ซึ่งเหมาะต่อการนำมาใช้กับตู้เย็นในครัวเรือน ตู้แช่ และตู้น้ำเย็น
ซึ่งผู้ผลิตรายใหญ่ต่างมีผลิตภัณฑ์ที่หลากหลายซึ่งใช้สารทำความเย็นประเภทต่างๆได้แก่ R134a,
R404A, R407C, R507, R22, R600a และ R290

พัฒนาการของสารทำความเย็นที่ใช้กับมอเตอร์คอมเพรสเซอร์แบบลูกสูบ

-   ตลาดตู้แช่แข็งและตู้เย็น (Freezers and Refrigerators Market)
    ใช้สารทำความเย็นดังนี้

-   ตลาดเครื่องปรับอากาศ (Air Conditioners Market) ใช้สารทำความเย็นดังนี้

– ตลาดมอเตอร์คอมเพรสเซอร์แบบลูกสูบ

มอเตอร์คอมเพรสเซอร์แบบลูกสูบยังเป็นผลิตภัณฑ์หลักที่นิยมใช้ในอุตสาหกรรมเครื่องทำความเย็น
เนื่องจากมีประสิทธิภาพการทำความเย็นที่ดีและมีคุณภาพที่คงที่รวมทั้งเหมาะกับการใช้งานในท้องถิ่นที่มีอุณหภูมิสูง
และร้อนต่อเนื่องเป็นเวลานาน
จึงเป็นเหตุสำคัญที่ทำให้สามารถครองความเป็นผู้นำสำหรับตลาดตู้เย็นในภาคครัวเรือนและเครื่องปรับอากาศที่ใช้ในครัวเรือน
สำหรับบางพื้นที่ด้วยผลจากสภาวะโลกร้อนและลักษณะการดำรงชีวิตที่เปลี่ยนไปอันเป็นผลจากการเจริญเติบโตอย่างรวดเร็วของสภาพเศรษฐกิจของกลุ่มประเทศตลาดเกิดใหม่
(Emerging market) ตามภูมิภาคต่างๆ ในโลก เช่น BRICs และกลุ่มประเทศ ASEAN
ทำให้เครื่องทำความเย็นในครัวเรือนและเครื่องทำความเย็นเชิงพาณิชย์
และเครื่องปรับอากาศกลายเป็นสินค้าจำเป็นต่อการดำรงชีวิตที่มีการบริโภคเพิ่มมากขึ้น
ซึ่งมีการนำมอเตอร์คอมเพรสเซอร์แบบลูกสูบมาใช้กับผลิตภัณฑ์เครื่องทำความเย็นที่
ใช้ถนอมและรักษาความสดของอาหาร ใช้ทำเครื่องปรับอากาศเพื่อปรับลดอุณหภูมิอากาศ
ใช้ทำห้องเย็นและกระบวนการทำความเย็นต่าง ๆ ในอุตสาหกรรม
จากการขยายตัวของยอดขายมอเตอร์คอมเพรสเซอร์แบบลูกสูบที่เพิ่มมากขึ้นดังกล่าวจึงสร้างโอกาสทางการตลาดและความน่าดึงดูดใจต่อผู้ประกอบการทั้งหลาย
ทำให้เกิดการแข่งขันในเรื่องของความคงทน การเป็นมิตรกับสิ่งแวดล้อม
คุณภาพและราคาซึ่งส่งผลให้การแข่งขันในตลาดมอเตอร์คอมเพรสเซอร์แบบลูกสูบต้องดำเนินการในแนวทางของการพัฒนามอเตอร์คอมเพรสเซอร์ให้มีประสิทธิภาพใช้สารทำความเย็นที่เป็นมิตรกับสิ่งแวดล้อมและมุ่งเน้นที่จะบริหารจัดการลดต้นทุนการดำเนินงานรวมถึงย้ายฐานการผลิตหรือการควบรวมกิจการเพื่อให้สามารถนำเสนอขายมอเตอร์คอมเพรสเซอร์ได้ในราคาที่แข่งขันได้

– ผู้ผลิตมอเตอร์คอมเพรสเซอร์แบบลูกสูบรายใหญ่ของโลก ได้แก่

  ผู้ผลิต ประเทศ

Embraco Brazil, China, Italy, Slovakia

Panasonic Singapore, Malaysia, China, Mexico, Japan

LG Korea, China

Tecumseh The United States, Brazil, France, India

ACC Austrail, China, Italy

Donper China

Jiaxipera China

Secop (Danfoss) Slovenia, China, Germany

Samsung Korea

Huayi China

Kulthorn Kirby Thailand

ปริมาณการผลิตของผู้ผลิตมอเตอร์คอมเพรสเซอร์แบบลูกสูบระบบปิดรายใหญ่ในตลาดของปี 2555

[]

แหล่งที่มา : ผลการวิจัยของบริษัทสำหรับปี 2555

มอเตอร์คอมเพรสเซอร์ของกลุ่มกุลธร (Kulthorn Kirby) และการแข่งขันในตลาด

ก. ผลิตภัณฑ์ของกลุ่มกุลธร (Kulthorn Kirby) คือ มอเตอร์คอมเพรสเซอร์แบบลูกสูบระบบปิด
(Hermetic Reciprocation Compressor) ซึ่งได้รับเทคโนโลยีมาจาก Tecumseh และ
Sanyo ที่มีขนาด Displacemen ค่อนข้างกว้างและครอบคลุมความต้องการของตลาด
โดยมีขนาดตั้งแต่ 1.79 cc จนถึง 211 cc ดังมีรายละเอียดรุ่นของผลิตภัณฑ์
และการใช้กับสินค้าต่าง ๆ ดังนี้

  ------------ ------ ----------- ------------------------------- ------------------------------
  บริษัท         ชื่อรุ่น   ขนาด        ตลาดสินค้า                        สารทำความเย็น

  กุลธรพรีเมียร์   C–S    1.79 cc –   ตู้เย็นและตู้แช่                      R134a
                      3.92 cc                                     

               C–Q    1.79 cc –   ตู้เย็นและตู้แช่                      R134a. R600a
                      3.92 cc                                     

               C-B    2.55 cc –   ตู้เย็นและตู้แช่                      R134a. R600a. R404a, R290
                      9.82 cc                                     

  กุลธรเคอร์บี้    AZ     2.23 cc –   ตู้เย็นและตู้แช่                      R134a
                      5.60 cc                                     

               AZA    2.73 cc –   ตู้เย็นและตู้แช่                      R134a, R600a, R404a, R290,
                      6.00 cc                                     R507

               AE     3.10 cc –   ตู้เย็นและตู้แช่                      R134a,R600a,R404a,R290,R507,
                      10.9 cc                                     R22

               AEL    12.05 cc –  ตู้เย็นเชิงพาณิชย์                    R134a,R600a,R404a,R290,R507,
                      18.0 cc                                     R22

               BA     8.85 cc –   ตู้เย็นเชิงพาณิชย์                    R134a, R600a, R404a, R290,
                      18.0 cc                                     R507

               CA     18.0 cc –   ตู้เย็นเชิงพาณิชย์                    R134a, R600a, R404a, R290,
                      22.3 cc                                     R507

               WJ     19.8 cc –   ตู้เย็นเชิงพาณิชย์                    R134a, R404a, R290, R407c, R22
                      34.5 cc                                     

               AW     27.8 cc –   เครื่องปรับอากาศในบ้านและเชิงพาณิชย์   R134a, R404a, R410a, R407c,
                      71.0 cc                                     R22

               KA     65.0 cc –   เครื่องปรับอากาศในบ้านและเชิงพาณิชย์   R22, R404a
                      115.0 cc                                    

               LA     174.0       เครื่องปรับอากาศในบ้านและเชิงพาณิชย์   R22
                      cc–211.0 cc                                 
  ------------ ------ ----------- ------------------------------- ------------------------------

ข. ลูกค้าของบริษัท แบ่งเป็น 2 ประเภท คือ

(1) ผู้ผลิตตู้เย็น ตู้แช่ และเครื่องปรับอากาศรายใหญ่ที่เรียกว่า OEM (Original Equipment
    Manufacturers)
    บริษัทเป็นผู้จำหน่ายมอเตอร์คอมเพรสเซอร์โดยตรงทั้งภายในและต่างประเทศ
    ยกเว้นตลาดในประเทศออสเตรเลียและนิวซีแลนด์ซึ่งบริษัทจะดำเนินการผ่านผู้จัดจำหน่าย คือ
    Heatcraft Australia Pty. Ltd.

(2) ผู้ผลิตตู้เย็น ตู้แช่ ตู้ทำน้ำเย็น และเครื่องปรับอากาศรายย่อย
    บริษัทให้ผู้จัดจำหน่ายในประเทศที่ได้รับมอบหมายเป็นผู้ดำเนินการ ส่วนการขายส่งออก
    บริษัทจะเป็นผู้ดำเนินการโดยตรงกับลูกค้า

ในปี 2555 บริษัทและบริษัทย่อยจำหน่ายผลิตภัณฑ์ทั้งภายในประเทศและส่งออกไปยังประเทศต่าง ๆ
โดยมีสัดส่วนรายได้จากการขายประมาณ 44 : 56 ตามลำดับ ทั้งนี้
มียอดจำหน่ายมอเตอร์คอมเพรสเซอร์ได้ทั้งปีรวมจำนวนประมาณ 5.01 ล้านเครื่อง

จุดเด่นทางการตลาดของบริษัทที่แตกต่างจากผู้ผลิตหลายราย คือ
การที่บริษัทมีสถานะเป็นกลางโดยเป็นผู้ผลิตมอเตอร์คอมเพรสเซอร์ที่ไม่ได้ผลิตสินค้าสำเร็จรูป เช่น
ตู้เย็น ตู้ทำน้ำเย็น ตู้แช่
และเครื่องปรับอากาศเพื่อจำหน่ายแข่งขันกับลูกค้าและได้เน้นการให้ความสำคัญที่สุดต่อการตอบสนองต่อความต้องการของลูกค้าในทุกด้าน
จึงเป็นผลให้สามารถจำหน่ายสินค้าให้กับลูกค้าได้ทุกราย

3.  การทำการตลาดและสัดส่วนการขาย

  การทำการตลาดของกลุ่มกุลธร (Kulthorn Kirby) ของปี 2555 เป็นดังนี้

[]

[]

ยอดขายรวม ยอดขายส่งออก

ในปี 2555 กลุ่มกุลธร (Kulthorn Kirby)
มียอดขายมอเตอร์คอมเพรสเซอร์แบบลูกสูบระบบปิดเป็นจำนวนรวม 5.01 ล้านเครื่อง
โดยแบ่งสัดส่วนการขายตามมูลค่าเป็นดังนี้

– ตลาดภายในประเทศเป็นมูลค่าในสัดส่วนร้อยละ 44 ซึ่งจำหน่ายให้แก่ผู้ผลิตตู้เย็น
และตู้แช่ระดับชั้นนำในประเทศหลายรายได้แก่ Toshiba, Mitsubishi, Sanden, Haier,
Hitachi และอื่น ๆ

– ตลาดส่งออกต่างประเทศเป็นมูลค่าในสัดส่วนร้อยละ 56 ซึ่งจำหน่ายให้แก่ผู้ผลิตตู้เย็น
ตู้แช่และเครื่องปรับอากาศระดับชั้นนำในภูมิภาคต่าง ๆ ของโลกได้แก่ Middle East, Africa,
East Asia, South East Asia, Euroupe, Middle Asia, Russia, America,
Australia และ New Zealand

ง. ปัจจัยแห่งความสำเร็จ (Key Success Factors) ของกลุ่มกุลธร (Kulthorn Kirby)
ในตลาดมอเตอร์คอมเพรสเซอร์แบบลูกสูบคือ
“การนำเสนอมอเตอร์คอมเพรสเซอร์ที่มีคุณภาพในราคาที่แข่งขันได้” โดย

– พัฒนาผลิตภัณฑ์ให้มีคุณภาพและมีประสิทธิภาพของการประหยัดพลังงาน

– การใช้สารทำความเย็นที่เป็นมิตรกับสิ่งแวดล้อม

– ผลิตภัณฑ์ที่มีต้นทุนตํ่าลง

การแข่งขันทางธุรกิจของผู้ผลิตมอเตอร์คอมเพรสเซอร์แบบลูกสูบเป็นไปในแนวทางที่เข้มข้นมากขึ้น
ทั้งตลาดภายในและต่างประเทศ และหลายปีที่ผ่านมาต้นทุนการผลิตเพิ่มขึ้นอย่างต่อเนื่อง
เป็นผลจากราคาวัตถุดิบที่ปรับสูงขึ้นโดยตลอด
ทำให้ผู้ผลิตต้องแข่งขันกันมากขึ้นในการสนองตอบต่อความต้องการของลูกค้าทางด้านราคา การสร้าง
ความสัมพันธ์ที่ดีกับลูกค้าในแนวทางที่เกื้อหนุนธุรกิจระหว่างกัน การปรับปรุง Productivity
ของกระบวนการผลิตให้สูงขึ้น
รวมถึงการหาวัตถุดิบทางเลือกเพื่อทดแทนวัตถุดิบเดิมที่มีราคาสูงขึ้นเพื่อลดต้นทุน
ซึ่งเป็นกลยุทธ์ที่ผู้ผลิตมอเตอร์คอมเพรสเซอร์รวมทั้งบริษัทเองได้ใช้เพื่อสร้างความได้เปรียบหรือรักษาความสามารถในด้านการแข่งขันและการควบรวมกิจการระหว่างกันยังคงเป็นกลยุทธ์อีกรูปแบบหนึ่งของการสร้างความได้เปรียบทางการแข่งขันที่นิยมทำมาอย่างต่อเนื่อง

3.  การจัดหาผลิตภัณฑ์หรือบริการ

  – ลักษณะการจัดให้ได้มาซึ่งผลิตภัณฑ์

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร และมีบริษัทย่อย 6
แห่งคือ บริษัท กุลธรพรีเมียร์ จำกัด บริษัท กุลธรเคอร์บี้เฟาน์ดรี่ จำกัด บริษัท กุลธร สตีล จำกัด
บริษัท กุลธรแมททีเรียลส์แอนด์คอนโทรลส์ จำกัด บริษัท กุลธรเมททัลโปรดักส์ จำกัด และบริษัท
ซูโจว กุลธรแม็กเน็ตไวร์ จำกัด
โดยบริษัทย่อยดังกล่าวเป็นผู้ผลิตและจัดส่งวัตถุดิบรวมถึงชิ้นส่วนประกอบที่สำคัญของมอเตอร์คอมเพรสเซอร์ให้กับบริษัท

นโยบายการผลิตของบริษัทได้กำหนดให้ฝ่ายจัดการทำการคาดการณ์ยอดขายในปีถัดไปที่ได้คำนึงถึงปัจจัยแวดล้อมต่างๆที่เกี่ยวข้องกับธุรกิจการผลิตมอเตอร์คอมเพรสเซอร์
อันได้แก่ความต้องการของลูกค้าสภาพการแข่งขันของตลาดขณะปัจจุบันและที่จะเปลี่ยนแปลงในอนาคต
ผลกระทบของภาวะเศรษฐกิจที่เปลี่ยนแปลงและมีผลต่อปริมาณความต้องการของลูกค้า
โดยได้รวบรวมและนำมาวิเคราะห์เพื่อปรับกลยุทธ์ทางธุรกิจของบริษัทให้เหมาะสมและเอื้ออำนวยให้กิจการเติบโตได้ตามเป้าหมายอย่างยั่งยืน

  -------------------------- ----------- -------- ------- -- ------------ ------- -------
  กำลังการผลิตและปริมาณการผลิต                                                        
  (หน่วย : ล้านเครื่อง)                                                               

                             บริษัท                            บริษัท                 
                             กุลธรเคอร์บี้                       กุลธรพรีเมียร์           
                             จำกัด                            จำกัด                 
                             (มหาชน)                                              

                             ปี 2555      ปี 2554   ปี 2553     ปี 2555       ปี 2554  ปี 2553

  กำลังผลิต                    5.16        5.16     4.58       4.50         4.50    4.50

  ปริมาณการผลิต                                                                     

  มอเตอร์คอมเพรสเซอร์          2.34        2.40     3.01       2.85         2.75    2.47

  Condensing Unit            0.01        0.01     0.01       -            -       -

  รวมปริมาณการผลิต             2.35        2.41     3.02       2.85         2.75    2.47

  อัตราเพิ่ม (ลด)               (2.49%)     (20.20   33.63 %    3.64%        11.34 % 19.90 %
  ของปริมาณการผลิต                         %)                                       
  -------------------------- ----------- -------- ------- -- ------------ ------- -------

การจัดหาวัตถุดิบและชิ้นส่วนที่สำคัญในการผลิตมอเตอร์คอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนผงโลหะอัดขึ้นรูป (Sintered Products) ลวดทองแดงอาบน้ำยา
อลูมิเนียม น้ำมันคอมเพรสเซอร์ สีเคลือบคอมเพรสเซอร์ และ ชิ้นส่วนอุปกรณ์ไฟฟ้า บริษัทและบริษัท
กุลธรพรีเมียร์
จำกัดซึ่งเป็นบริษัทย่อยในสายการผลิตคอมเพรสเซอร์ทำการจัดซื้อจากทั้งภายในประเทศและต่างประเทศ
โดยมีสัดส่วนประมาณ 80: 20 และมีแหล่งซื้อที่สำคัญดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด (บริษัทย่อย)

บริษัท กุลธรพรีเมียร์ จำกัด (บริษัทย่อย)

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด (บริษัทย่อย)

บริษัท ฮิตาชิ ลวดอาบน้ำยา จำกัด

เหล็กแผ่น บริษัท กุลธร สตีล จำกัด (บริษัทย่อย)

ชิ้นส่วนผงโลหะอัดขึ้นรูป บริษัท ฮิตาชิ เพาเดอร์ เมทัลส์ (ประเทศไทย) จำกัด

ชิ้นส่วนเหล็กทุบ บริษัท กุลธรเมททัลโปรดักส์ จำกัด (บริษัทย่อย)

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

บริษัท ทีโอเอ-ซินโต (ไทยแลนด์) จำกัด

 ต่างประเทศ

น้ำมันคอมเพรสเซอร์ ประเทศญี่ปุ่น อังกฤษ สหรัฐอเมริกา และสเปน

ลวดทองแดงอาบน้ำยา บริษัท ซูโจว กุลธรแม็กเน็ตไวร์ จำกัด (บริษัทย่อย)

อลูมิเนียม ประเทศออสเตรเลีย

ชิ้นส่วนอุปกรณ์ไฟฟ้า ประเทศจีน สหรัฐอเมริกา มาเลเซีย และอิตาลี

สำหรับบริษัท กุลธรเคอร์บี้เฟาน์ดรี่ จำกัด และบริษัทกุลธรพรีเมียร์ จำกัด
ทำการผลิตชิ้นส่วนเหล็กหล่อ จัดหาวัตถุดิบคือ เศษเหล็ก จากบริษัทแม่ และ ทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป

บริษัท กุลธร สตีล จำกัด ประกอบกิจการตัดและแปรรูปโลหะแผ่น (Coil Center)
สำหรับกิจการผลิตมอเตอร์คอมเพรสเซอร์ มอเตอร์ไฟฟ้าและอื่นๆ จัดหาวัตถุดิบเหล็กม้วน
โดยการนำเข้าจากผู้ผลิตในประเทศญี่ปุ่น จีน ไต้หวัน เกาหลี รวมทั้งซื้อจากผู้ผลิตในประเทศ

บริษัท กุลธรแมททีเรียลส์แอนด์คอนโทรลส์ จำกัด ประกอบกิจการผลิตลวดทองแดงอาบน้ำยา
จัดหาวัตถุดิบทองแดงโดยการนำเข้าจากผู้ผลิตในประเทศอินโดนีเซีย ญี่ปุ่น เกาหลี ฟิลิปปินส์

บริษัท กุลธรเมททัลโปรดักส์ จำกัด
ประกอบกิจการผลิตชิ้นส่วนโลหะทุบโดยการนำเข้าเหล็กจากผู้ผลิตในประเทศ ญี่ปุ่น เกาหลี

บริษัท ซูโจว กุลธรแม็กเน็ตไวร์ จำกัด
ประกอบกิจการผลิตลวดทองแดงอาบน้ำยาโดยใช้ทองแดงจากผู้ผลิตในประเทศจีน

ในปี 2555 ที่ผ่านมาบริษัทได้ทำการประเมินผลผู้ขาย ผู้ส่งมอบและผู้ให้บริการในจำนวน 157 ราย
ของหมวดการดำเนินงานส่งมอบ
คุณภาพและการรักษาสิ่งแวดล้อมมีผลเป็นค่าเฉลี่ยที่ได้ในระดับร้อยละ 98.95
จากค่าเฉลี่ยของเป้าหมายที่กำหนด

– ผลกระทบต่อสิ่งแวดล้อมจากกระบวนการผลิตหรือกำจัดวัสดุเหลือใช้

บริษัทได้กำหนดให้มีระบบการจัดการด้านอาชีวอนามัยความปลอดภัยและสิ่งแวดล้อมที่ครอบคลุมกิจกรรมด้านอาชีวอนามัยความปลอดภัยและสิ่งแวดล้อมทั้งภายใน
และภายนอกบริษัทที่เกี่ยวเนื่องกับการดำเนินธุรกิจของบริษัททั้งหมด และกิจกรรมอื่น ๆ
โดยบุคคลหรือหน่วยงานภายนอกที่ประกอบกิจกรรมบนที่ดิน
หรือทำงานในนามของบริษัทซึ่งก่อให้เกิดผลกระทบต่อสิ่งแวดล้อม
หรือการเสี่ยงภัยต่อความปลอดภัยสุขภาพอนามัยและสิ่งแวดล้อมของผู้ที่เกี่ยวข้อง สังคม และอื่นๆ
เพื่อเป็นหลักประกันว่า บริษัทยังคงความสามารถในการตอบสนองความต้องการ
ด้านนโยบายและวัตถุประสงค์ด้านอาชีวอนามัยความปลอดภัย
และสิ่งแวดล้อมของตนได้โดยเฉพาะอย่างยิ่งเพื่อสอดคล้องกับข้อกฎหมายและข้อกำหนดตามมาตรฐานสากล
ISO 14001, OHSAS 18001 ซึ่งประกอบด้วยกระบวนการดำเนินงานที่สำคัญใน 5 ขั้นตอน ดังนี้

  – การกำหนดนโยบาย เพื่อให้บุคลากรทุกคนขององค์กรนำไปปฏิบัติ

  – การวางแผน
  เพื่อประเมินความเสี่ยงและจัดลำดับความสำคัญของปัญหาและผลกระทบที่เกิดจากการดำเนินงาน
  กระบวนการผลิต ผลิตภัณฑ์ และบริการทั้งหมด นำไปกำหนดมาตรการดำเนินการและควบคุม

  – การนำไปปฎิบัติและดำเนินการ
  เพื่อกำหนดบทบาทหน้าที่ความรับผิดชอบอำนาจดำเนินการและขั้นตอนการดำเนินการต่างๆ
  ตามโครงสร้างคณะทำงานที่ได้รับมอบหมาย และนำไปปฎิบัติ

  – การตรวจติดตามผล
  เพื่อนำผลที่ได้มาปรับปรุงแก้ไขและดำเนินการให้เป็นไปตามนโยบายที่สอดคล้องกับกฎหมายและข้อกำหนดต่างๆ

  – การดำเนินการแก้ไข เพื่อให้แน่ใจว่าผลการดำเนินงานต่าง ๆ
  มีประสิทธิผลและสำเร็จเป็นไปตามนโยบายและข้อกำหนด

การดำเนินการเพื่อรักษาผลกระทบต่อสิ่งแวดล้อมจากกระบวนการผลิตหรือกำจัดวัสดุเหลือใช้
เป็นดังนี้

ก. เพื่อควบคุมการจัดการเศษวัสดุและของเสียที่เกิดจากกระบวนการผลิตและกิจกรรม
ทั้งที่สามารถนำกลับมาใช้ได้และที่จัดเป็นขยะ (Waste) ให้ถูกต้องเหมาะสม
สอดคล้องกับกฎหมายที่เกี่ยวข้อง และเกิดผลกระทบต่อสิ่งแวดล้อมน้อยที่สุด
มีรายละเอียดของการดำเนินงานดังนี้

1. ของเสียและเศษวัสดุ แบ่งประเภท ได้ดังต่อไปนี้

  – ขยะมูลฝอย หมายถึง เศษกระดาษ เศษผ้า เศษอาหาร เศษสินค้า
  ถุงพลาสติกภาชนะใส่อาหาร ซากสัตว์ เศษไม้

  – สิ่งปฎิกูลหรือวัสดุที่ไม่ใช้แล้ว หมายถึง
  สิ่งของที่ไม่ใช้แล้วหรือของเสียทั้งหมดที่เกิดขึ้นจากการประกอบกิจการโรงงาน
  รวมถึงของเสียจากวัตถุดิบ กระบวนการผลิต หรือ ผลิตภัณฑ์เสื่อมคุณภาพ

  – ขยะอันตราย หมายถึง ผ้าเปื้อนน้ำมัน สารเคมี ภาชนะใส่สารอันตราย แบตเตอรี่
  ร;วัสดุ้ปนเปื้อนสารอันตราย (เศษโลหะ ไม้ วัสดุกากตะกอน)

  2. การจัดการของเสียและเศษวัสดุในกระบวนการผลิตและกิจกรรม ได้ดำเนินการดังนี้

  – ลดของเสียในกระบวนการผลิตให้เกิดน้อยที่สุด

  – ซ่อมแซมของเสียให้มีสภาพที่นำกลับมาใช้ใหม่ได้ในกระบวนการผลิต

  – นำของเสียมาแปรสภาพแล้วหมุนเวียนกลับมาใช้ใหม่

  – ของเสียและเศษวัสดุที่ต้องส่งบำบัด/กำจัดให้จัดเตรียมสถานที่เฉพาะเพื่อจับเก็บ
  ควบคุมดูแลและนำส่งบำบัด/กำจัด โดยผู้รับเหมาที่ได้รับอนุญาตจากกรมโรงงานอุตสาหกรรม

  – จดบันทึกสถิติการส่งบำบัด/กำจัด เพื่อรายงานต่อสำนักงานนิคมอุตสาหกรรมลาดกระบัง

  – จัดทำรายงานประจำปีเกี่ยวกับเศษวัสดุและของเสีย เพื่อรายงานต่อกรมโรงงานอุตสาหกรรม

3. การจัดการของเสียที่จัดเป็นขยะ ได้ดำเนินการดังนี้

  – จัดวางถังขยะแยกประเภทตามแผนผังพื้นที่ในบริเวณต่างๆ

  – กำหนดจุดพักเศษวัสดุและของเสีย (waste) เพื่อรอการกำจัดอย่างถูกวิธี

  – ทำการแยกประเภทของเสียที่จัดเป็นขยะมูลฝอย สิ่งปฎิกูลหรือวัสดุที่ไม่ใช้แล้วและขยะอันตราย

  – นำขยะและเศษวัสดุไปจัดเก็บในสถานที่ที่กำหนด

  – ขยะมูลฝอยทั่วไป ให้บรรจุในถังสีเขียว ปิดปากถุงมัดให้แน่นสนิทและติดป้ายชี้บ่ง

  – สิ่งปฎิกูลหรือเศษวัสดุที่ไม่ใช้แล้วที่มีค่าให้ปฏิบัติตามขั้นตอนการขายเศษวัสดุ

  – ขยะอันตราย ให้บรรจุในถังสีแดง ปิดปากถุงมัดให้แน่นสนิทและติดป้ายบ่งชี้

ข. เพื่อให้เกิดผลและได้ประสิทธิภาพในทางปฏิบัติ บริษัทได้ทำการชี้แจง สื่อสาร
และฝึกอบรมงานในหน้าที่
ที่รับผิดชอบเกี่ยวข้องกับระบบการจัดการอาชีวอนามัยความปลอดภัยและสิ่งแวดล้อมสำหรับบุคคลภายนอก
ในประเด็นที่เกี่ยวข้องดังนี้

  – งานก่อสร้าง ซ่อมสร้าง ซ่อมบำรุงที่ทำ ณ สถานที่โรงงาน

  – Supplier Vendor ผู้ที่มาส่งและรับวัตถุดิบ

  – ยามรักษาการณ์ (รปภ.)

  – ผู้ประกอบและจำหน่ายอาหารบนโรงอาหาร

  – ผู้รับซื้อเศษวัสดุ

  – ผู้รับเหมากำจัดของเสียเป็นพิษ

ผลของการปฎิบัติในช่วง 3 ปีที่ผ่านมา

บริษัทได้ดำเนินการในแนวทางต่าง ๆ เพื่อการควบคุมดูแล
“ผลกระทบต่อสิ่งแวดล้อมของกระบวนการผลิตหรือการกำจัดวัสดุเหลือใช้”
ซึ่งได้ผลที่ดีสอดคล้องกับนโยบายและวัตถุประสงค์ด้านอาชีวอนามัยความปลอดภัยและสิ่งแวดล้อมของบริษัท
และเป็นไปตามข้อกฎหมายและข้อกำหนดตามมาตรฐานสากล ISO 14001, OHSAS 18001